**HRVATSKA AGENCIJA ZA NADZOR FINANCIJSKIH USLUGA**

objavljuje NATJEČAJ za obavljanje studentske stručne prakse u 2019. godini

Želite li vidjeti i iskusiti kako ono što učite u teoriji izgleda u praksi? I to iz perspektive onoga tko provodi nadzor nad sudionicima financijskih tržišta kao što su društva za osiguranje, mirovinska društva, investicijska društva, burza…

Ako je vaš odgovor DA pozivamo vas da se prijavite i steknete vrijedno iskustvo koje će vam biti korisno u nastavku vašeg studija i koje će vas usmjeriti u budućoj karijeri.

1. **Uvjeti:**

* redovni studij i status redovnog studenta
* upisana prva ili viša godina studija čiji program odgovara poslovanju i potrebama HANFA-e (ekonomija, pravo, matematika, informatika, fizika)
* regulirano obvezno zdravstveno osiguranje za vrijeme obavljanja prakse
* hrvatsko državljanstvo

1. **Kriteriji odabira:**

* redovitost školovanja (upis godine za godinom i uredno izvršavanje studentskih obaveza)
* podudarnost programa studija s poslovanjem i potrebama HANFA-e
* visina prosjeka ocjena
* procjena motivacije i interesa

1. **Potrebni dokumenti:**

* popunjena elektronička prijavnica
* uputnica obrazovne institucije za studente kojima je praksa obvezna (ako je na stranom jeziku, potreban je prijevod ovlaštenog sudskog tumača)
* dokaz o statusu redovnog studenta
* dokaz o položenim ispitima i ocjenama
* domovnica

Studentska stručna praksa u HANFA-i može trajati najviše 20 radnih dana i obavljat će se od srpnja do rujna 2019. godine.

Za obavljanje studentske stručne prakse studentima se ne plaća naknada niti se podmiruju bilo kakvi drugi povezani troškovi (prijevoz, smještaj i sl.).

Nakon provedenog natječaja, na temelju uvjeta i kriterija odabira, odabrat će se studenti kojima će se omogućiti obavljanje studentske stručne prakse u HANFA-i.

Molimo vas da se prijavite popunjavanjem [elektroničke prijavnice](https://docs.google.com/forms/d/e/1FAIpQLSdPqsOUH0L-y8PMNRqWclcVWrApypI1YluPiNKUd6pKc8w2Lg/viewform) uz dostavu traženih dokumenata u digitalnom ili skeniranom obliku. Rok za prijavu je **27. lipnja 2019. godine.**

Studenti koji žele povući svoju prijavu, informaciju o tome šalju na e-mail adresu: [posao@hanfa.hr](mailto:posao@hanfa.hr).

KLASA: 132-02/19-01/01

URBROJ: 326-01-30-33-19-1

Zagreb, 13. lipnja 2019.